62019TJ0291_INF
Presuda Općeg suda (peto vijeće) od 23. rujna 2020. – Pshonka protiv Vijeća
(Predmet T-291/19)
„Zajednička vanjska i sigurnosna politika – Mjere ograničavanja donesene s obzirom na stanje u Ukrajini – Zamrzavanje financijskih sredstava – Popis osoba, subjekata i tijela na koje se primjenjuje zamrzavanje financijskih sredstava i gospodarskih izvora – Zadržavanje tužiteljeva imena na popisu – Obveza Vijeća da provjeri da je odluka tijela treće države donesena uz poštovanje prava obrane i prava na djelotvornu sudsku zaštitu”
1.
Europska unija – Sudski nadzor zakonitosti akata institucija – Mjere ograničavanja poduzete s obzirom na stanje u Ukrajini – Zamrzavanje financijskih sredstava osoba koje sudjeluju u protupravnom prisvajanju javnih sredstava te s njima povezanih fizičkih ili pravnih osoba, subjekata ili tijela – Doseg nadzora
(Čl. 275. st. 2. UFEU-a; Povelja Europske unije o temeljnim pravima, čl. 47.; Odluka Vijeća (ZVSP) 2019/354; Uredba Vijeća 2019/352)
(t. 54., 55.)
2.
Zajednička vanjska i sigurnosna politika – Mjere ograničavanja poduzete s obzirom na stanje u Ukrajini – Odluka o zamrzavanju financijskih sredstava – Donošenje ili zadržavanje na temelju sudskog postupka koji vode tijela treće države u području protupravnog prisvajanja javnih sredstava – Dopuštenost – Uvjet – Nacionalna odluka donesena uz poštovanje prava obrane i prava na djelotvornu sudsku zaštitu – Obveza provjere koju ima Vijeće – Obveza obrazlaganja – Doseg – Treća država koja je pristupila Europskoj konvenciji za zaštitu ljudskih prava i temeljnih sloboda – Nepostojanje utjecaja
(Čl. 6. st. 3. UEU-a; Povelja Europske unije o temeljnim pravima, čl. 47.; Odluka Vijeća (ZVSP) 2019/354; Uredba Vijeća 2019/352)
(t. 56.-61., 77., 79.-81., 86.)
3.
Tužba za poništenje – Razlozi – Nepostojanje obrazloženja ili njegova nedostatnost – Tužbeni razlog različit od onog koji se odnosi na materijalnu zakonitost
(Čl. 256. i 296. UFEU-a)
(t. 64.)
4.
Pravo Europske unije – Načela – Pravo na djelotvornu sudsku zaštitu – Poštovanje razumnog roka – Mjere ograničavanja poduzete s obzirom na stanje u Ukrajini – Sudski postupak u trećoj zemlji koji služi kao temelj za odluku o donošenju mjera ograničavanja – Obveza provjere koju ima Vijeće – Doseg
(Povelja Europske unije o temeljnim pravima, čl. 47.; odluka Vijeća (ZVSP) 2019/354; Uredba Vijeća 2019/352)
(t. 83.-85.)
Predmet
Zahtjev koji se temelji na članku 263. UFEU-a radi poništenja Odluke Vijeća (ZVSP) 2019/354 od 4. ožujka 2019. o izmjeni Odluke Vijeća 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL 2019., L 64, str. 7. i ispravak SL 2019., L 86, str. 118.) i Provedbene uredbe Vijeća (EU) 2019/352 od 4. ožujka 2019. o provedbi Uredbe (EU) br. 208/2014 o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL 2019., L 64, str. 1. i ispravak SL 2019., L 86, str. 118.) u dijelu u kojem se tim aktima zadržava tužiteljevo ime na popisu osoba, subjekata i tijela na koje se primjenjuju te mjere ograničavanja.
Izreka
1.
1. Odluka Vijeća (ZVSP) 2019/354 od 4. ožujka 2019. o izmjeni Odluke Vijeća 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini i Provedbena uredba Vijeća (EU) 2019/352 od 4. ožujka 2019. o provedbi Uredbe (EU) br. 208/2014 o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini poništavaju se u dijelu u kojem je ime Viktora Pavloviča Pšonke zadržano na popisu osoba, subjekata i tijela na koje se primjenjuju te mjere ograničavanja.
2.
2. Vijeću Europske unije nalaže se snošenje troškova.